stanford-oval/wikipedia huggingface dataset:
Tie 43 (Viro)
Aiheesta muualla

Tuore sipuli houkuttelee turisteja Itä-Viroon – Paikalliset väittävät muikkujenkin olevan rasvaisempia kuin Suomessa (Helsingin Sanomien matka-artikkeli 11.8.2018) hs.fi.
Timo Tähkänen

| Timo Tähkänen |
| --- | --- |
 Drag-runoilija Maimu Brushwood (o.s. Huolirinta) vietti kolmivuotis-taiteilijajuhlaansa Malmitalolla marraskuussa 2019.
Henkilötiedot
Syntynyt: 1983 (ikä 40–41) Heinola
Kansalaisuus:  Suomi
Ammatti:  kuvataiteilija, drag- ja performanssitaiteilija
Taiteilija
Salanimi:  Maimu Brushwood (o.s. Huolirinta)
Taidesuuntaus:  nykytekstiilitaide
Aiheesta muualla
Kotisivut
Timo Tähkänen (s. 1983 Heinola) on suomalainen kuvataiteilija, jalkahoitaja ja dragartisti. Hän on opiskellut Etelä-Karjalan ammattikorkeakoulussa ja Taideyliopiston Kuvataideakatemiassa. Tähkäsen osin retrospektiivinen näyttely oli keväällä 2022 Heinolan taidemuseossa.
Tähkänen teki kuvataiteen maisterin opinnäytetyönsä 2014 muistisairaiden ryhmäkodissa. Vuonna 2015 hän sai Suomen Kulttuurirahaston kolmivuotisen Taidetta hoitolaitoksiin -apurahan ja työskenteli taiteilijana Kinaporin palvelukeskuksessa muistisairaiden vanhusten parissa.
Maimu Brushwood

Maimu Brushwood (o.s. Huolirinta) on kuvataiteilija Tähkäsen drag- alter ego. Maimu Brushwood on satutäti ja amatöörirunoilija. Maimu esiintyi ensimmäisen kerran live-yleisölle syksyllä 2016. Tämän jälkeen hän on kiertänyt lausumassa runoja ja pitänyt drag-satuhetkiä.
Tähkänen päätyi Maimu Brushwoodin hahmoon Taideyliopiston pedagogisten opintojen aikana.
Aiheesta muualla

Timo Tähkänen Taiteilijamatrikkeli.
Timo Tähkäsen verkkosivut timotahkanen.myportfolio.com.
Tectona

| Tectona |
| --- | --- |
 Tiikin (Tectona grandis) viuhkokukintoja.
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Lamiales
Heimo::  Huulikukkaiskasvit Lamiaceae
Suku::  Tectona  L.f.
Infobox OKNimi-testi OK: 
Wikimedia Commonsissa on kuvia tai muita tiedostoja aiheesta .
Tectona on kasvisuku huulikukkaiskasvien heimossa. Aiemmin se on luokiteltu verbenakasveihin (Verbenaceae). Tectona-sukuun kuuluu kolme lajia, jotka kasvavat alkuperäisenä Etelä- ja Kaakkois-Aasian tropiikissa. Suvun tunnetuin laji on samalta seudulta kotoisin oleva tiikki, joka on maailman eniten viljeltyjä kovapuita ja trooppisten alueiden eniten käytetty koristepuu.
Lajit

tiikki (Tectona grandis)
Tectona hamiltoniana
Tectona philippinensis
Aiheesta muualla

Finto: Kassu – Kasvien suomenkieliset nimet: Tectona
Suomen Lajitietokeskus: Tectona
Tiikin kukkia.
Theodore Long

| Theodore Long |
| --- | --- |
 Theodore Long vuonna 2018.
Henkilötiedot
Syntynyt: 15. syyskuuta 1947 (ikä 77)  Birmingham, Alabama
Kansalaisuus:  Yhdysvallat 
Showpainija
Kehänimet:  Teddy Long   Theodore R. Long 
Aktiivisena:  1985-
Pituus:  170 cm 
Paino:  78 kg 
Theodore Robert Rufus Long  (s. 15. syyskuuta 1947) on entinen showpainituomari, manageri ja auktoriteettihahmo, joka tunnetaan parhaiten toimistaan ​​NWA:ssa, WCW:ssä ja WWE:ssä. Long toimi SmackDownin pääjohtajana kahdella toimikaudella, jotka kestivät yhteensä kuusi vuotta, sekä yhden vuoden ECW:n pääjohtajana. Vuonna 2017 hänet valittiin WWE Hall of Fameen Ron Simmonsin ja John Layfieldin toimesta.
Ottelut

Kun Longista tuli SmackDownin! johtaja, hän toi vanhoja ottelutyyppejä takaisin ja loi uusia:
No Mercyssä 2004, hän laittoi JBL:n ja Undertakerin Last Ride -otteluun. Ottelu muistuttaa Ambulanssi-ottelua ja Arkku-ottelua, mutta siinä pitää laittaa toinen ruumisautoon ja ajaa sillä pois. JBL voitti ensimmäisen kyseisen ottelun Heidenreichin sekaantumisen takia. Undertaker voitti toisen ottelun hakaten Mr. Kennedyn.
No Way Outissa 2005, JBL:n piti puolustaa mestaruuttaan Big Show'ta vastaan ensimmäisessä piikkilankahäkkiottelussa. Tämä ottelutyyppi muistutti normaalia häkkiottelua, mutta tästä häkistä ei päässyt pois koska sen päällä oli piikkilankaa. Näin Long myös varmisti, ettei kukaan muu painija sekaannu otteluun. JBL voitti ottelun, kun Big Show teki hänelle Chokeslamin kehän läpi ja JBL pääsi häkin alta pakoon.
Long toi myös takaisin King Of The Ring -turnauksen vuonna 2006 SmackDowniin!.
Armageddonissa 2006, Long toi takaisin Inferno-ottelutyypin, jossa Kane voitti MVP:n.
Huhtikuussa 2009, Long toi Stretcher-ottelutyypin SmackDowniin!, jossa Matt Hardy ja Jeff Hardy kohtasivat. Ottelun voitti Matt Hardy.
Theodore Reed

| Theodore Reed> Henkilötiedot |
| --- | --- |
Koko nimi:  Theodore Reed
Syntynyt: 18. kesäkuuta 1887  Cincinnati, Ohio
Kuollut: 22. helmikuuta 1959 (71 vuotta)  San Diego, Kalifornia
Ammatti:  elokuvaohjaaja, -näyttelijä, -käsikirjoittaja ja -tuottaja sekä toimitusjohtaja
Ohjaaja
Aktiivisena:  1918–1948
Tunnetuimmat ohjaukset:  Tropiikin öitä I'm from Missouri Those Were the Days!
Aiheesta muualla
IMDb 
Elonet
Theodore Reed (18. kesäkuuta 1887 Cincinnati, Ohio – 22. helmikuuta 1959 San Diego, Kalifornia) oli yhdysvaltalainen elokuvaohjaaja, mutta toimi myös näyttelijänä, käsikirjoittajana ja tuottajana. Hän oli Yhdysvaltain elokuva-akatemian johtajan virassa vuodet 1933–1934.
Reed syntyi vuonna 1887 Ohion Cincinnatissa ja kävi koulua Michiganin yliopistossa Ann Arborin kaupungissa. Reed aloitti viihdeuransa käsikirjoittana Douglas Fairbanksin tuotantoyhtiö Douglas Fairbanks Picturesilla vuonna 1918. Samana vuonna hän myös teki elokuvadebyyttinsä, mutta teki loppujen lopuksi vain kolme elokuvaa. Vuonna 1921 Reed teki ohjausdebyyttinsä The Nut, jossa pääosaa esitti Douglas Fairbanks.
1920-luvulla Reed toimi tuotantopäällikkönä Fairbanksin tuotantoyhtiössä ja työskenteli muun muassa Fairbanksin arvostetuimmassa elokuvassa Bagdadin varas (1924). Äänielokuvien alkuaikoina Reed alkoi työskennellä United Artistsilla ohjaajana. Vuonna 1932 Reedistä tuli apulaistuottaja ja vuonna 1936 Reed palasi ohjaamaan. Hän ohjasi muun muassa elokuvia Tropiikin öitä (1938), I'm from Missouri (1939) ja Those Were the Days! (1940).
Theodore Reed kuoli 71-vuotiaana 22. helmikuuta 1959 San Diegossa, Kaliforniassa.
Aiheesta muualla

Theodore Reed Internet Movie Databasessa. (englanniksi)
Theodore Reed Elonetissä.
Theodore Reed Allmoviessa (englanniksi)
Susan Boyle

| Susan Boyle |
| --- | --- |
 Susan Boyle 2013.
Henkilötiedot
Syntynyt: 1. huhtikuuta 1961 (ikä 63) Blackburn, Skotlanti
Kansalaisuus:   Yhdistynyt kuningaskunta
Ammatti:  laulaja
Vanhemmat:  Patrick ja Bridget Boyle
Siviilisääty:  naimaton
Aiheesta muualla
http://www.susanboylemusic.com Kotisivu
Susan Magdalane Boyle (s. 1. huhtikuuta 1961) on brittiläinen laulaja ja katolisen kirkon vapaaehtoistyöntekijä, joka tuli julkisuuteen 11. huhtikuuta 2009 esiintyessään televisiossa kilpailijana ITV:n 1-kanavalla Britain’s Got Talent -kykyjenetsintäkilpailun kolmannella tuotantokaudella.
Boyle esitti kilpailussa Victor Hugon romaanin Kurjat pohjalta tehdyn ”Les Misérables” -musikaalin ensimmäisestä kohtauksesta Fantine-hahmon soololaulun ”I Dreamed a Dream”. Suorituksellaan hän ällistytti täysin sekä yleisön että tuomarit, joiden kilpailijan ulkoiseen olemukseen perustuneet ennakko-odotukset olivat mahdollisimman kaukana tämän taitavasta esityksestä.
Boyle oli kilpailun finaalissa ennakkosuosikin asemassa, mutta hän sijoittui siinä lopulta toiseksi hävittyään tanssiryhmä Diversitylle.
Musiikkiura

Boyle on vuonna 1999 tehnyt omalla kustannuksellaan demonauhan, jossa on kaksi kappaletta: ”Cry Me a River” ja ”Killing Me Softly with His Song”. Tätä nauhaa hän on noihin aikoihin jakanut muutamia kappaleita tuttavilleen.
Samana vuonna Boyle levytti ”Cry Me a River” -blueskappaleen Whitburnin kunnanvaltuuston vuosituhannenvaihteen kunniaksi tuottamalle ”The Millennium Celebration” -nimiselle hyväntekeväisyys-CD:lle, jota painettiin vain 1 000 kappaletta. Sen lisäksi hän on laulanut muun muassa kirkkokuorossa ja karaokekilpailuissa. Hän on maininnut aloittaneensa laulamisen 12-vuotiaana.
Britain’s Got Talent -kilpailun ensimmäisessä esiintymisessään Clyde Auditorium -konserttisalissa Glasgow’ssa Boyle tavoitti 11,8 miljoonan tv-katsojan yleisön.  Hän lauloi varmasti ja yleisön suosion saavuttaen, mutta muusta kuin lauluosuudesta oli nähtävissä, ettei hän ollut ammattilainen tai saanut esiintymiskoulutusta. Kilpailussa kysyttäessä hän totesi esikuvakseen Elaine Paigen. Tuomareina kilpailussa olivat Simon Cowell, Amanda Holden ja Piers Morgan.
Kuusitoista päivää myöhemmin hänen kilpailuvideonsa eri versioita YouTubessa oli katsottu jo yli 150 miljoonaa kertaa.
Boyle oli jo ensimmäisen julkisuusviikkonsa aikana haastateltavana useassa Ison-Britannian ja Yhdysvaltain televisiokanavien keskustelu- tai uutisohjelmassa ja myös lyhyesti laulanut niissä a cappella eli ilman säestystä.
Yksityiselämä

Susan Boyle syntyi Blackburnissa, West Lothianissa Skotlannissa yhdeksänlapsisen perheen nuorimmaiseksi. Hänen isänsä Patrick työskenteli kaivoksessa ja äitinsä Bridget pikakirjoittajana. Isä oli myös osa-aikainen laulaja.
Hänen vanhempansa ovat irlantilaisia maahanmuuttajia. Susan Boyle oli neljän veljeksen ja kuuden siskoksen muodostamasta lapsikatraasta nuorin. Lapsista vain kuusi jäi eloon. Susan syntyi äidin ollessa 45-vuotias. Synnytys oli vaikea, ja Susan ehti hetken kärsiä hapenpuutteesta. Hänellä on diagnosoitu oppimisvaikeuksia, jotka johtivat koulukiusaamiseen. Häntä kutsuttiin nimellä ”Susie Simple” suom. ”Simppeli-Suski”, mutta hän oppi puolustautumaan ivaajiaan vastaan. Vuonna 2012 diagnoosi kuitenkin korjattiin. Boylella on autismiin kirjoon kuuluva Aspergerin syndrooma ja keskimääräistä korkeampi älykkyysosamäärä. Oireyhtymä on vaikuttanut hänen live-esiintymistensä vähäiseen määrään 2014 lähtien.
Suoritettuaan koulunsa päätteeksi muutaman tutkinnon hän sai kuudeksi kuukaudeksi työtä keittäjänä West Lothianin Collegessa. Tämä jäi hänen ainoaksi työpaikakseen kykykilpailuun saakka. Hän myös osallistui yhteiskunnan järjestämiin koulutusohjelmiin. Toisinaan hän kävi teatterissa kuuntelemassa ammattilaulajia, ja esiintyi itsekin paikallisissa tapahtumissa. Hän kävi äänenkäytönopettaja Fred O’Neilin pitämillä laulutunneilla.
Vuonna 1995 hän kävi Michael Barrymoren ”My Kind of People” -musikaalia varten järjestetyssä koe-esiintymisessä Braeheadin ostoskeskuksessa Glasgow’ssa. Hän on kertonut olleensa liian hermostunut tehdäkseen tuolloin hyvää vaikutusta tuomareihin. [lähde? ] The Guardian -lehden mukaan hän on käynyt Edinburghin ilmaisutaiteen oppilaitosta ja osallistunut "Edinburgh Fringe" -taidefestivaaleille.
Fred O’Neilin mukaan Susan Boyle luopui The X Factor -nimisen television kykykilpailun koe-esiintymisestä, koska uskoi, että ulkonäkö ratkaisisi valituksi tulemisen, ja oli lähellä luopua myös suunnitelmastaan osallistua Britain’s Got Talent -kisaan. O’Neil kertoi skotlantilaiselle The Scotsman -sanomalehdelle Boylen kanssa käymästään puhelinkeskustelusta, jossa tämä oli todennut olevansa liian vanha tähän nuorten ihmisten kilpailuun. O’Neil oli kuitenkin taivutellut hänet mukaan ohjelmaan. [lähde? ]
Susan Boylen isä kuoli 1990-luvulla. Hänen sisaruksensa olivat jo lähteneet kotoa, minkä takia Susan jäi yksin hoitamaan iäkästä äitiään. Tämä kuoli 91 vuoden iässä vuonna 2007. Susan Boyle asuu perheensä kotitalossa kissansa Pebblesin kanssa. Hänen äitinsä oli aina rohkaissut häntä osallistumaan paikallisiin laulukilpailuihin, joita Susan useasti myös voitti. Äiti oli myös yrittänyt taivutella Susania osallistumaan Britain’s Got Talent -kilpailuun patistamalla häntä laulamaan omaa seurakuntaansa suurempien yleisöjen edessä.
Britain’s Got Talentissa esiintymisensä aikoihin Boyle oli työtön, mutta toimi aktiivisesti vapaaehtoistyöntekijänä katolisessa ”Our Lady of Lourdes” -seurakunnassa Blackburnissa.
Vuonna 2022 Boyle sai infarktin.
Diskografia

I Dreamed a Dream (2009)
The Gift (2010)
Someone To Watch Over Me (2011)
Standing Ovation: The Greatest Songs From The Stage (2012)
Home for Christmas (2013)
Hope (2014)
A Wonderful World (2016)
Ten (2019)
Aiheesta muualla

Susan Boylen ihailijasivut. (englanniksi)
Talent-sensaatio Susan Boyle on suosiostaan ällikällä lyöty.
Susan Boyle villitsee maailman (Arkistoitu – Internet Archive).
What does the case of Susan Boyle say about how we construct ideas of learning disability? (Arkistoitu – Internet Archive). (englanniksi)
Tobias Matthay

Tobias Matthay noin vuonna 1913
Tobias Matthay (19. helmikuuta 1858 Lontoo – 15. joulukuuta 1945 High Marley) oli brittiläinen pianisti, musiikkipedagogi ja säveltäjä.
Matthay syntyi saksalaisille vanhemmille. Matthay opiskeli Royal Academy of Musicissa, jossa myös työskenteli vuosina 1876–1925. Hän perusti 1900-luvun alussa myös oman pianokoulunsa. Matthaylla oli monia tunnetuiksi tulleita oppilaita, kuten Myra Hess, Irene Scharrer, Clifford Curzon ja Moura Lympany. Matthay sai kansainvälistä huomiota pedagogisilla kirjoillaan, joihin kuuluivat The Act of Touch in All Its Diversity (1903), The First Principles of Pianoforte Playing (1905), Relaxation Studies (1908), Musical Interpretation (1913) ja On Method in Teaching (1921).
1920–1930-luvuilla Matthay johti yhdysvaltalaista kesäkoulua, jonka toiminnan pohjalta perustettiin American Matthay Association (Yhdysvaltain Matthay-yhdistys) vuonna 1925.
Aiheesta muualla

IMSLP: nuotteja
Théophane Matthew Thannickunnel

Théophane Matthew Thannickunnel (23. syyskuuta 1928 Plassanal – 18. marraskuuta 2016) oli intialainen roomalaiskatolinen piispa. Hänet vihittiin premonstratenssien papiksi 15. elokuuta 1959 ja nimitettiin Jabalpurin hiippakunnan johtoon 1. maaliskuuta 1976. Piispaksi konsekroinnin suoritti 31. maaliskuuta 1977 Eugene Louis D’Souza, jota avustivat Leobard D’Souza ja Joseph Pallikaparampil.
Thannickunnel jäi eläkkeelle 16. toukokuuta 2001.
Tectariaceae

| Tectariaceae |
| --- | --- |
 Kotiloraksisaniainen (Tectaria gemmifera)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Polypodiopsida
Lahko::  Polypodiales
Heimo::  Tectariaceae  Panigrahi
Katso myös
   Tectariaceae Wikispeciesissä   Tectariaceae Commonsissa 
Infobox OKNimi-testi OK: 
Tectariaceae on Polypodiales-lahkoon kuuluva saniaisheimo. Siihen kuuluu 14 sukua ja noin 280 lajia, joista lähes 200 kuuluu raksisaniaisten (Tectaria) sukuun. Muista suvuista suurimpia ovat Triplophyllum, Pleocnemia ja Heterogonium, joissa on kussakin 10–20 lajia.
Heimon lajeja ei kasva Suomessa luonnonvaraisina.
Sukuja

Aenigmopteris
Arcypteris
Arthropteris – nivelsiivet
Dictyopteris
Dictyoxiphium
Heterogonium
Hypoderris
Pleocnemia
Psomiocarpa
Pteridrys
Tectaria – raksisaniaiset
Trichiocarpa
Triplophyllum
Wagneriopteris
Aiheesta muualla

Laji.fi: Tectariaceae
Flora of China: Tectariaceae (englanniksi)
Théophile Bauer

| Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Maa:   Belgia> Miesten voimistelu. |
| --- | --- | --- | --- |
|  Hopeaa | Antwerpen 1920 | joukkuekilpailu |  |
Théophile Bauer oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.
Tobias Krantz

| Tobias Krantz |
| --- | --- |
 Krantz vuonna 2012.
Ruotsin korkeakoulu- ja tutkimusministeri
 Reinfeldtin hallitus 17. kesäkuuta 2009 – 5. lokakuuta 2010  
Edeltäjä:  Lars Leijonborg
Seuraaja:  Jan Björklund
Valtiopäiväedustaja
 Jönköpingin läänin vaalipiiri 2002–2010  
Henkilötiedot
Syntynyt: 1971
Tiedot
Puolue:  liberaalit
Tobias Krantz (s. 1971) on ruotsalainen liberaalin puolueen poliitikko. Hän istui valtiopäivillä vuosina 2002–2010 ja toimi Ruotsin korkeakoulu- ja tutkimusministerinä vuosina 2009–2010.
Aiheesta muualla

Tobias Kranz Ruotsin valtiopäivien verkkosivuilla (ruotsiksi)
Kuvia tai muita tiedostoja aiheesta Tobias Krantz Wikimedia Commonsissa
The Fallen Empire

| The Fallen Empire Altaria |
| --- | --- | --- |

Studioalbumin tiedot
 Studio : Sonic Pump Studios, Helsinki Fantom Studio, Tampere Cave Studio, Pietarsaari B-House, Studio C
 Julkaistu: 24. maaliskuuta 2006
 Tuottaja(t): Jonas Kjellgren
 Tyylilaji: heavy metal, power metal
 Kesto: 53.54
 Levy-yhtiö: Metal Heaven
Altarian muut julkaisut
| Divinity 2004 | The Fallen Empire 2006 | Divine Invitation 2007 |
The Fallen Empire on heavy metal -yhtye Altarian kolmas studioalbumi, joka julkaistiin 24. maaliskuuta 2006.
Kappaleet

Disciples – 6.12
Valley of Rainbows – 4.21
Abyss of Twilight – 4.54
Frozen Hearts – 4.39
Crucifix – 3.27
Showdown – 3.38
The Lion – 4.57
Outlaw Blood – 4.12
Chosen One – 4.12
Access Denied – 5.20
The Dying Flame (Euroopassa julkaistu bonusraita)
Metality (Japanissa julkaistu bonusraita)
Kokoonpano

| 0 | 1 | 2 |
| --- | --- | --- |
|  Yhtye Taage Laiho – laulu  J-P Alanen – kitara, kosketinsoittimet  Marko Pukkila – basso  Tony Smedjebacka – rummut  |  Vierailevat muusikot Petri Aho – taustalaulu  Antti Railio – taustalaulu  Mikael Wik – taustalaulu  Johan Mattjus – taustalaulu  Oskar Nyman – taustalaulu  Patrik Dahl – kosketinsoitin  Rowan Robertson – soolokitara (kappale 7)  Henrik Klingenberg – kosketinsoitin (kappale 11)  |  Tuotanto Jonas Kjellgren – tuottaja, miksaaja, masteroija  Nino Laurenne – äänittäjä  Mika Isotalo – äänittäjä  Samu Oittinen – äänittäjä  Jason Juta – kansikuva  Manuela Häusler – layout, design  Jörn Zimmermann – layout, design  Jonas Brunnström – valokuvat  |
Arvostelut

Imperiumi.net:
Aiheesta muualla

The Fallen Empire Discogsissa. (englanniksi)
Albumi The Fallen Empire Encyclopaedia Metallum -sivustolla (englanniksi)
Timo Vakkilainen

Vanha Isäntä esiintymässä Helsingin juhlaviikkojen ulko­ilma­konsertissa Kaivopuistossa vuonna 1974. Vasemmalla Timo Vakkilainen (kitara), oikealla Seppo Kling (basso).
Timo ”Tiibo” Antero Vakkilainen on suomalainen laulaja ja säveltäjä, sanoittaja. Vakkilainen on ollut yhtyeissä Korkkijalka, Dimlights ja Vanha Isäntä. Häneltä on ilmestynyt soololevy Tundra vuonna 1997.
Diskografia

Tundra (1997,  Texicalli Records)
Aiheesta muualla

Timo Vakkilaisen esitystuotanto Suomen äänitearkistossa (1901–1999)
Timo Vakkilaisen sävellystuotanto Suomen äänitearkistossa (1901–1999)
Timo Vakkilaisen sanoitustuotanto Suomen äänitearkistossa (1901–1999)
Timo Vakkilaisen sovitustuotanto Suomen äänitearkistossa (1901–1999)
Timo Vaittinen

| Timo Vaittinen> Henkilötiedot |
| --- | --- |
Syntynyt: 1976
Taiteilija
Ala:  kuvataiteilija
LXD, 2017, Helsinki.
Timo Vaittinen (s. 1976) on suomalainen, nykyisin Helsingissä asuva ja työskentelevä kuvataiteilija. Hänen töitään on verrattu 1960-luvun psykedeeliseen kuvastoon, kuten op-taiteeseen. Niitä on ollut esillä muun muassa SIC-galleriassa Helsingissä, Porin taidemuseossa, Villa Artussa Hyvinkäällä, Kuopion taidemuseossa, Gallery Steinsland Berlinerissä Tukholmassa sekä Nykytaiteen museo Kiasmassa.
Kesällä 2014 Vaittinen on mukana Kiasman ja Marimekon yhteisnäyttelyssä, joka kantaa nimeä Kimpassa.
Julkisia teoksia

LXD 2017, Helsinki
Aiheesta muualla

Timo Vaittisen verkkosivut
Taidevartti: Timo Vaittinen – 616 (Arkistoitu – Internet Archive)
Thessalonikin Aristoteles-yliopisto

| Thessalonikin Aristoteles-yliopisto> Αριστοτέλειο Πανεπιστήμιο Θεσσαλονίκης |
| --- | --- |
  
Motto:  Μούσαις χάρισι θῦε Mūsais kharisi thȳe (muinaiskreikkaa: ”Uhraa muusille ja khariiteille”)
Perustettu:  1925
Tyyppi:  Julkinen
Henkilökunta:  2 150
Opiskelijoita:  81 500
Sijainti:  Thessaloniki, Keski-Makedonia  Kreikka
Sivusto:  www.auth.gr
Thessalonikin Aristoteles-yliopisto (kreik. Αριστοτέλειο Πανεπιστήμιο Θεσσαλονίκης, Aristotéleio Panepistímio Thessaloníkis) on yliopisto, joka toimii Thessalonikissa Kreikassa. Se on perustettu vuonna 1925 ja nimetty filosofi Aristoteleen mukaan. Yliopisto on Kreikan suurin.
Yliopistossa on 11 tiedekuntaa ja yhteensä 41 laitosta. Niissä on yhteensä 81 500 opiskelijaa, joista 8 360 on jatko-opiskelijoita. Henkilökunnan määrä on 2 150, joista 739 on professoreita ja 634 apulaisprofessoreita. Yliopiston pääkampus sijaitsee Thessalonikin keskustassa. Osa toiminnoista sijaitsee kaupungin ulkopuolella tai muissa kaupungeissa, kuten Sérresissä ja Véroiassa.
Historia

Elefthérios Venizélos otti ensimmäisenä esille yliopiston perustamisen Thessalonikiin sen jälkeen kun kreikkalainen Makedonia oli liitetty Kreikkaan. Samoihin aikoihin suunniteltiin yliopistoa myös Smyrnaan, mutta sen menetys muutti suunnitelmia. Thessalonikin yliopisto perustettiin 5. kesäkuuta 1925. Yliopisto aloitti toimintansa vuonna 1926.
Yliopisto panosti alkuvaiheessa humanistisiin tieteisiin, ja ensimmäisenä aloitti filosofinen tiedekunta. Fysiikan ja matematiikan tiedekunta aloitti vuonna 1927. Vuonna 1928 perustettiin oikeus- ja taloustieteellinen tiedekunta, 1937 maatalous-metsätieteellinen tiedekunta ja 1941 sekä lääketieteellinen että teologinen tiedekunta. Eläinlääketieteellinen tiedekunta aloitti vuonna 1950, vieraiden kielten instituutti vuonna 1951 ja teknillinen tiedekunta vuonna 1955.
Vuonna 1982 yliopisto organisoitiin uuden lain myötä uudelleen. Uusiksi tiedekunniksi tulivat teologia, filosofia, luonnontieteet, oikeus- ja taloustiede, geotekniset tieteet, terveystieteet ja teknilliset tieteet. Vuonna 1983 perustettiin kasvatustieteellinen tiedekunta sekä erillinen liikuntatieteellinen laitos, vuonna 1984 taiteiden tiedekunta ja vuonna 1991 erillinen journalistiikan laitos. Osa yliopiston alkuperäisistä toiminnoista Kozánissa ja Flórinassa on siirretty myöhemmin perustettuun Länsi-Makedonian yliopistoon. Yliopiston rakenne on jälleen (vuonna 2014) uudelleenjärjestelyn kohteena.
Tiedekunnat

Yliopiston tiedekunnat ja niiden laitokset ovat:
| Tiedekunta | Laitokset |
| --- | --- |
Filosofinen tiedekunta: Englannin kielen ja kirjallisuuden laitos Filologian laitos Filosofian ja kasvatuksen laitos Historian ja arkeologian laitos Italian kielen ja kirjallisuuden laitos Psykologian laitos Ranskan kielen ja kirjallisuuden laitos Saksan kielen ja kirjallisuuden laitos
Kasvatustieteellinen tiedekunta: Luokanopettajakoulutuksen laitos Varhaiskasvatuksen laitos
Liikuntatieteellinen tiedekunta: Liikuntatieteen laitos Liikuntatieteen laitos Sérresissä
Luonnontieteellinen tiedekunta: Biologian laitos Fysiikan laitos Geologian laitos Informatiikan laitos Kemian laitos Matematiikan laitos
Maatalous-metsätieteellinen tiedekunta: Maataloustieteen laitos Metsä- ja ympäristötieteen laitos
Oikeustieteellinen tiedekunta: Oikeustieteen laitos
Taiteiden tiedekunta: Elokuvatieteen laitos Musiikkitieteen laitos Teatteritieteen laitos Visuaalisten ja sovellettujen taiteiden laitos
Talous- ja valtiotieteellinen tiedekunta: Journalismin ja joukkoviestinnän laitos Taloustieteen laitos Valtiotieteiden laitos
Teknillinen tiedekunta: Arkkitehtuurin laitos Kemiantekniikan laitos Konetekniikan laitos Maanmittaustekniikan laitos Sähkö- ja tietotekniikan laitos Yhdyskuntasuunnittelun laitos Yhdyskuntatekniikan laitos
Teologinen tiedekunta: Käytännöllisen teologian laitos Teologian laitos
Terveystieteiden tiedekunta: Eläinlääketieteen laitos Farmasian laitos Hammaslääketieteen laitos Lääketieteen laitos